O garsonieră de 6 metri pătrați din inima Parisului, scoasă la vânzare pentru o sumă ireală. Cu ce vine la pachet această "bijuterie".
Are o suprafață de doar 6 metri pătrați și se vinde pentru 134.000 euro. Garsoniera are chicinetă, baie și etaj. Prețul pe metru pătrat este de 20.600 de euro.
Parisul e orașul luminilor… scumpe. Daca mulți consideră că prețurile caselor din România au explodat, imobiliarele din Paris au costuri astronomice. Agenția Century 21 a scos la vânzare o garsonieră care are puțin peste 6 mp și costă 134.000 de euro. În doar 6 mp, garsoniera are de toate – chicinetă, baie și, culmea, la mezanin, un pat.Prețul pe metru pătrat este de 20.600 de euro. Amplasamentul este excepțional ce-i drept, pe malul Senei, lângă Catedrala Notre-Dame, fiind situat, mai exact, în Arondismentul 4 din Paris. În anunțul agenție, garsoniera este catalogată ca fiind o proprietate "rară". Potrivit notarilor, prețul mediu pe metru pătrat din zonă este de 14.600 de euro. La începutul anului, un studio de 30 de metri pătrați era în vânzare pentru 945.000 de euro.Bravo @century21fr pour cette exclusivité parisienne à 20 000€ du m en osant vendre un 6,51m2 🤪 pic.twitter.com/3O580deJVF— Ghislain Faribeault (@faribeault) October 5, 2020 În 2017, o casă din Arondismentul 7 s-a vândut cu 38.700 de euro. În 2018, două locuințe au bătut recorduri. Una din Arondismentul 16 a ajuns la 40.680 de euro pe metru pătrat, iar cealaltă la 52.000 de euro. În 2019, o alta, tot din Arondismentul 7, s-a vândut cu 35.900 de euro. De menționat, garsoniera listată de agenția Century 21 nu are opțiunea de a fi închiriată, potrivit lavieimmo.com.